Na podlagi 2. odstavka 132. člena Zakona o urejanju prostora - ZUreP-2 (Uradni list RS, št. 61/2017) in 16. člena Statuta Občine Makole (Uradno glasilo slovenskih občin, št. 2/2007, 45/2014 in 64/2016) je Občinski svet občine Makole na svoji redni seji, dne sprejel

**ODLOK**

**o določitvi stroškov lokacijske preveritve v občini Makole**

1. člen

Ta odlok določa višino stroškov lokacijske preveritve, ki jih Občina Makole zaračuna investitorju oz. pobudniku lokacijske preveritve kot nadomestilo stroškov, nastalih v postopku lokacijske preveritve na podlagi pobude investitorja gradnje na posamičnih poselitvi, investitorja, ki želi odstopati od prostorskih izvedbenih pogojev, izvesti dopolnilne prostorske ureditve oz. posege v prostor ali pobudnika začasne rabe prostora.

Stroški se zaračunajo vsakemu investitorju oz. pobudniku, razen v primerih, ko je pobudnik Občina Makole in je izvedba postopka lokacijske preveritve potrebna za uresničitev investicijske namere Občine Makole.

2. člen

Višina nadomestila stroškov za izvedbo postopka lokacijske preveritve se določi v pavšalnem

znesku 2.000,00 EUR za podajo posamezne pobude investitorja.

Zavezanec za plačilo nadomestila stroškov je vlagatelj pobude oziroma elaborata za izvedbo

postopka lokacijske preveritve. Plačilo nadomestila stroškov je pogoj za obravnavo elaborata

in izdajo sklepa o lokacijski preveritvi.

3. člen

Ta odlok začne veljati osmi dan po objavi v Uradnem glasilu slovenskih občin.

Številka:

Makole, dne Franc Majcen

 Župan

 Občine Makole